Degimai (Naujoji Ūta)

Degimai – buvęs kaimas Prienų rajono savivaldybėje, 4 km nuo Naujosios Ūtos. Šis mažas kaimas įsiterpęs tarp iš pietvakarių buvusio Baltramurgio kaimo, šiaurės vakaruose esančio Tartupio Mačiuliškių ir Skuigės kaimų.

 Istorija 

Sovietmečiu kaime buvo pastatyta galvijų ferma, vėliau – po privatizavimo buvo įkurtas lapynas, kuris egzistavo tik keletą metų. 2017 m. kaimas buvo panaikintas.

 Gyventojai 

Šiame kaime gimė ir augo Lietuvos partizanai Juozas Uleckas-Naktis (g. 1918 m., žuvo Žiūriškių miške 1945 m. sausio 5 d.) ir Klemensas Uleckas-Vakaras (1929 m., žuvo Klebiškio k. 1955 m. liepos 21 d.).

 Šaltiniai 

 V. Juodsnukis. Suvalkijos partizanų takais, I ir II dalis.
 V. Degutis. Čia mūsų pėdos (52, 145 psl.), Utena: Utenos Indra, 2017.

Kategorija:Panaikintos Prienų rajono savivaldybės gyvenvietės